הגעת לדף עם מידע על לימודי חשבונאות – אוניברסיטת תל אביב.
לימודי החשבונאות-ראיית חשבון לתואר ראשון, נחשבים כיום ללימודים יוקרתיים ומאוד מבוקשים בקרב ציבור הסטודנטים. הלימודים הינם רב תחומיים וסיום התואר הראשון עדיין לא מאפשר לבוגרים לעסוק בראיית חשבון כרואי חשבון מוסמכים. לשם כך יש לעבור את בחינות ההסמכה של מועצת רואי החשבון. למרות זאת, מקצוע החשבונאות- ראיית חשבון הינו נדרש ומבטיח לבוגריו קריירה ושכר גבוה.
לימודי חשבונאות מתנהלים במסגרת הפקולטה לניהול אשר מהווה מעין בית ספר למוסמכים בתחומי מנהל עסקים. הפקולטה לניהול של אוניברסיטת תל אביב היא הפקולטה הגדולה ביותר במדינת ישראל וכמו כן, בעלת הישג ייחודי לה- הפקולטה קיבלה הכרה בינלאומית מטעם הארגון הבינלאומי המוביל של בתי הספר למנהל העסקים: AACSB International . חשוב לציין כי בוגרי תואר ראשון בחשבונאות וראיית חשבון של אוניברסיטת תל אביב, בעלי שיעור ההצלחה הגבוה ביותר בבחינות ההסמכה מטעם מועצת רואי החשבון.
מטרת לימודי תואר ראשון בחוג זה היא הכשרת הסטודנטים לעסוק במגוון תפקידי מפתח במשק הישראלי, בתחום ראיית החשבון והחשבות ולהשתלב במחקר בתחומים נדרשים אלו.
תוכנית הלימודים לתואר ראשון כוללת מספר מסלולי לימוד אפשריים: מסלול לימודים חד- חוגי מורחב, מסלול לימודים דו חוגי ביחד עם חוג דו חוגי אחר לבחירת הסטודנט ומסלול לימודים משותף של הפקולטה ללימודי משפטים עם החוג לחשבונאות.
הכשרת הסטודנטים במהלך הלימודים לתואר, מתבססת בעיקר על הקניית רקע תיאורטי דיסציפלינארי, לצד שיטות וכלים מקצועיים בתחומים הבאים: חשבונאות, מדעי הניהול, ביקורת חשבונות, מסים, חוק ומשפט.
משך הלימודים לתואר ראשון בחשבונאות- ראיית חשבון באוניברסיטת תל אביב כולל שישה סמסטרים, שלוש שנים אקדמיות. על הסטודנטים לסיים את כל החובות והדרישות בפרק זמן שלא יעלה על ארבע שנים אקדמיות.
תנאי קבלה לתואר ראשון בחשבונאות- תנאי הקבלה ללימודי ראיית חשבון באוניברסיטת תל אביב משתנים משנתון לשנתון. יחד עם זאת, ישנן דרישות קבלה משוערות והן: ציון התאמה (שקלול של ציון הפסיכומטרי וציוני תעודת הבגרות) 672 עם ציון פסיכומטרי 620 ומעלה, או ציון פסיכומטרי 728 ותעודת בגרות ללא התייחסות לממוצע הציונים בתעודה.
הבוגרים אשר עמדו בהצלחה בכל דרישת החוג לחשבונאות והפקולטה לניהול של אוניברסיטת תל אביב, מקבלים תואר אוניברסיטאי ראשון "בוגר בחשבונאות- ראיית חשבון B.A" מטעם אוניברסיטת תל אביב. התואר מוכר על ידי המל"ג. לאחר קבלת התואר יכולים הבוגרים לגשת לבחינות של מועצת רואי החשבון בישראל.
נדגיש כי בוגרי החוג יקבלו פטור מבחינות הביניים וממספר בחינות סופיות. כמו כן יכולים הבוגרים להמשיך ללימודי תואר שני בתחום ולהשתלב כחשבים/רואי חשבון מן המניין במשק הישראלי.
הקמפוס מטופח מאוד בעיני, נותני השירות אדיבים ונחמדים, הספרייה ברמה גבוהה מאוד. לצערי אנחנו לומדים בכיתות מאוד ספציפיות, צפופות ולא נוחות, כמות התלמידים לא תואמת את כמות הנרשמים לאותו קורס והדבר מקשה על הלמידה גם כן.
כאמור, הספרייה נהדרת ונותני השירות (בקפיטריות, במזכירות וכו׳) הם אנשים נחמדים ואדיבים.